22/07/2019 | Administración LocalMunicipal
Arzúa
Bases para a concesión de axudas para festas parroquiais

ANUNCIO APROBACIÓN BASES REGULADORAS DA CONVOCATORIA PARA A CONCESIÓN DE SUBVENCIÓNS PARA A CELEBRACIÓN DE FESTAS POPULARES NO CONCELLO DE ARZÚA DURANTE O ANO 2019 Por resolución de alcaldía aprobaronse as bases reguladoras das axudas a entidades entidades sen ániimo delucro para festas populares en barrios e parroquias do Concello de Arzúa. As solicitudes presentaranse na sede electrónica do Concello de Arzúa, e o prazo será ata o 30 de agosto de 2010, contado dende o día seguinte o da publicación da convocatoria no Boletín Oficial da Provincia. BASES DA CONVOCATORIA PARA A CONCESIÓN DE SUBVENCIÓNS PARA A CELEBRACIÓN DE FESTAS POPULARES NO CONCELLO DE ARZÚA DURANTE O ANO 2019 Dende o Concello de Arzúa preténdese apoiar e incentivar a realización de actividades culturais e artísticas vinculadas á cultura e á realización de festas de carácter popular e tradicional nos barrios e parroquias deste Concello.1. OBXECTO DA CONVOCATORIA. A presente convocatoria ten por obxecto regular o procedemento da concesión de subvencións en réxime de concorrencia non competitiva para realizar festas populares nos barrios e parroquias do Concello de Arzúa.2. BENEFICIARIOS. As subvencións reguladas na presente convocatoria repercutirán en todas as parroquias que promovan festas populares, e serán beneficiarios as entidades, organismos ou asociacións xuridicamente constituídas que cumpran os seguintes requisitos e fins: 1) Carecer de fins de lucro.2) Estar debidamente inscritos no Rexistro Municipal de Asociacións e Entidades do Concello nos termos previstos no artigo 236, parágrafos 2, 3 e 4 do vixente ROF; ou telo solicitado na data da petición; e no rexistro autonómico de asociacións en cumprimento do disposto na Lei orgánica 1/2002, do 21 de marzo.3) Non ter débedas co Concello de Arzúa por calquera concepto.4) As demais obrigas reguladas nos artigos 7 e 8 da Ordenanza Xeral de Subvencións do Concello de Arzúa.3. CONTÍA DAS SUBVENCIÓNS. O importe de cada subvención será 800,00 € por anualidade e beneficiario por parroquia. No suposto de que se presente máis dunha solicitude por parroquia, terase en conta a de máis representatividade e tradición histórica.4. APLICACIÓN ORZAMENTARIA. Para o financiamento destas subvencións destínase un crédito máximo de 16.800,00 € que se imputará á aplicación 334.480.00 do orzamento municipal do ano 2019.5. SOLICITUDE E DOCUMENTACIÓN A ACHEGAR. A solicitude deberá presentarse a través da sede electrónica do Concello (https://sede.concellodearzua.com/opencms/es/procedimientosytramites/tramites/Solicitudsubvenciones ). Xunto coa solicitude os interesados deberán presentar a seguinte documentación: 1) Certificación acreditativa do acordo de solicitude da axuda e do nomeamento de representante para as relacións co Concello neste procedemento (Anexo 1). ESTE ANEXO CUMPRIMENTARASE SÓ NO CASO EN QUE A PERSOA DESIGNADA SEXA DISTINA Á QUE ASINA A SOLICITUDE.2) Memoria explicativa da actividade que se vai a desenvolver (anexo 2). O prazo para presentar as solicitudes será ata o 30 de agosto de 2019 a partir do día seguinte ao da publicación da convocatoria no BOP. No caso de solicitudes defectuosas ou incompletas, concederase un prazo de dez días para a súa corrección ou emenda, arquivándose sen máis trámite, cando non se emenden as deficiencias advertidas no prazo sinalado. Non se terán en conta as solicitudes presentadas fóra dos prazos fixados na convocatoria.6. GASTOS SUBVENCIONABLES. Serán subvencionables os gastos derivados do fomento de actividades e programas relacionados coas festas parroquiais indicados na memoria. No caso de que o proxecto se adecúe á finalidade da subvención percibiranse a cantidade de 800,00 €. 7. OBRIGAS DO BENEFICIARIO. Constitúen obrigas do beneficiario: 1. Cumprir o obxectivo, realizar a actividade ou adoptar o comportamento que fundamenta a concesión da axuda. A subvención deberá ser destinada exclusivamente ós fins para os que foi concedida, quedando expresamente prohibida calquera alteración de destino non autorizada polo Concello.2. O beneficiario comprométese a dar a publicidade que sexa conveniente ao Concello de Arzúa por esta colaboración.3. O beneficiario está obrigado, cando así sexa requerida polo Concello, a xustificar o cumprimento do establecido nas bases desta convocatoria. Ademais, deberá someterse, cando así se lle requira, ás actuacións de comprobación e control financeiro por parte da intervención xeral do Concello.4. Deberá comunicar ao Concello a obtención de calqueira outra subvención, axuda, ingreso ou recurso que financie a actividade que se subvenciona, sen que en ningún caso, o importe das subvencións poida ser de tal contía que, aislada ou en concurrencia con outras subvencións, axudas ou ingresos supere o coste da actividade subvencionada. Esta comunicación realizarase tan pronto como se coñeza, e en todo caso, con anterioridade á xustificación da aplicación dada aos fondos percibidos.5. O beneficiario deberá conservar os documentos xustificativos dos fondos percibidos, así como a documentación contable que lle sexa esixida na súa lexislación aplicable, có fin de facilitar as actuacións de comprobación e control.8. PRAZO E FORMA DE XUSTIFICACION. A presentación da documentación xustificativa da subvención efectuarse a través da Sede Electrónica. A xustificación baixo a responsabilidade do declarante efectúarase antes do 30 de novembro do ano 2019. Deberá presentarse a documentación seguinte:  Anexos 3 e 4.  Facturas, nóminas ou outros documentos de valor probatorio equivalente e con validez no tráfico xurídico mercantil que acrediten os gastos realizados; e que deberán de importar, como mínimo, a contía da subvención concedida. No caso de obterse axudas doutras administracións públicas deberá xustificarse gasto por unha contía igual á suma de todalas axudas, noutro caso reducirase proporcionalmente a axuda outorgada polo Concello.  Xustificantes dos pagamentos efectuados.  Acreditación da publicidade da colaboración económica por parte do Concello de Arzúa. No caso de que non se presente a xustificación dentro do prazo, tramitarse o requerimento ao que fai referencia o artigo 70.3 do Regulamento da Lei Xeral de Subvencións.9. PAGAMENTO. O pagamento da subvención concedida farase efectivo da seguinte maneira: a) Un 80% da contía con carácter prepagable, unha vez presentada e aprobada a documentación achegada para a solicitude da subvención. b) 20% restante, unha vez xustificados totalmente os gastos realizados.10. REINTEGRO. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias, constituirán causa determinante para a revocación da subvención concedida, coa conseguinte devolución dos créditos obtidos. Igualmente, o falseamento ou ocultación dos datos esixidos nas declaracións, dará lugar á cancelación da subvención e á obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza o previsto no Regulamento Xeral de Recadación.11. INFRACCIÓNS E SANCIÓNS. En materia de infraccións e sancións estarase ó disposto no Título IV da Lei 38/2003, Xeral de Subvencións. ANEXO I CONVOCATORIA PARA A CONCESIÓN DE SUBVENCIÓNS PARA A CELEBRACIÓN DE FESTAS PARROQUIAIS NO CONCELLO DE ARZÚA Modelo n.º 1: Certificación do acordo de solicitude, do nomeamento de representante para as relacións co Concello e de non estar incurso en causa de prohibición para percibir subvencións. (CUMPRIMENTAR SÓ NO CASO EN QUE A PERSOA DESIGNADA SEXA DISTINA Á QUE ASINA A SOLICITUDE) En cumprimento das bases da convocatoria, D./Dna. _______________________________________________ DNI _________ como secretario/a da entidade _______________________________ co NIF _________ CERTIFICA: Que a entidade antedita acordou en sesión de ___ de _____________ de 20___ formular solicitude de subvención polas actividades indicadas na memoria segundo o modelo n.º 2, e así mesmo nomear como representante para as relacións co Concello á seguinte persoa: Nome e apelidos_________________________________________________ DNI ____________________________ Que a entidade antedita non está incursa en ningunha das prohibicións reguladas no artigo 13 da Lei 38/2003, do 18 de novembro, que imposibilitan a obtención de axudas públicas. E para que conste aos efectos oportunos, asino a presente en Arzúa a ______ de _______________ de 20___. V.º e Pr. O presidente O/a secretario/a ANEXO II CONVOCATORIA PARA A CONCESIÓN DE SUBVENCIÓNS PARA A CELEBRACIÓN DE FESTAS PARROQUIAIS NO CONCELLO DE ARZÚA Formulo a seguinte MEMORIA DE ACTIVIDADES: ORZAMENTO DE GASTOS E INGRESOS DA ACTIVIDADE: GASTOS: INGRESOS (inclúe achegas públicas e/ou privadas): Arzúa, __ de _____________ de 20____ Modelo n.º 3 CONVOCATORIA PARA A CONCESIÓN DE SUBVENCIÓNS PARA A CELEBRACIÓN DE FESTAS PARROQUIAIS NO CONCELLO DE ARZÚA MODELO N.º 3: XUSTIFICACIÓN DA SUBVENCIÓN Entidade: _____________________________________________________________ Representante legal: ____________________________________________________ Domicilio do representante: _______________________________________________ CP: __________ Localidade: ___________________ Telf.: _____________________ En cumprimento do establecido nas bases de concesión de subvencións, unha vez concedida a subvención, procédese a aportar os documentos preceptivos xustificantes da mesma: a) Xustificantes acreditativos dos gastos realizados, e xustificantes de pagamento. b) Acreditación da publicidade da colaboración económica do Concello de Arzúa. c) Memoria descriptiva da actuación realizada, asinada electrónicamente polo representante da entidade d) Declaración expresa de que se realizaron os fins para os que foi concedida a subvención e declaración das subvencións obtidas doutras Administración Públicas, así como doutros ingresos obtidos para a mesma finalidade, e de que a Asociación non está incursa en ningunha das prohibicións establecidas para percibir axudas públicas. Arzúa, ___ de _______________ de 20___ SR. ALCALDE-PRESIDENTE DO CONCELLO DE ARZÚA Modelo n.º 4 CONVOCATORIA PARA A CONCESIÓN DE SUBVENCIÓNS PARA A CELEBRACIÓN DE FESTAS PARROQUIAIS NO CONCELLO DE ARZÚA MODELO N.º 4: DECLARACIÓN DE OUTROS INGRESOS Declaración das subvencións, solicitadas e/ou concedidas por outros organismos públicos ou privados, e declaración de non estar incursa en prohibición para percibir axudas publicas. Como representante da entidade: ______________________________________________________ DECLARO:  Que a entidade que represento obtivo unha subvención do Concello de Arzúa por importe de 800 €, cumpríndose a finalidade da subvención mediante a realización das actividades para a que foi concedida.  Que para os mesmos fins obtiveronse/non obtivéronse subvencións doutras Administracións Públicas para a mesma finalidade.  Que a entidade __________________________________________________ non está incursa en ningunha das circunstancias previstas no artigo 13 da Lei Xeral de Subvencións, para percibir axudas públicas.  Que a entidade __________________________________________________ se atopa ao corrente no cumprimento das obrigas tributarias e coa Seguridade Social. E, para que conste a efectos da xustificación e cobro da subvención. Arzúa, a ___ de _________________ 20__ Arzúa, 17 de xullo de 2019. O alcalde-presidente José Luis García López